hu de hu hu hu hu hu hu en hu eo hu hu en hbs_lat hu hu hu hu hu hu hu hu hu hu hu hu hu hu hu pl hu de de en hu hu hu hu hu hu hu hu hu hu hu hu en
Minden üzlet az emberről szól – CCO Magazin
Personal Hungary a legújabb HR megoldások jegyében. A humán erőforrás szakemberek legnagyobb hazai rendezvénye, a Personal Hungary 8. Emberierőforrás-menedzsment Szakkiállítás október 26-án és 27.-én kerül megrendezésre. – Helyszíni tudósítónk jelenti
A két napig tartó rendezvényen a szervezők, több mint 2000 látogatóra számítanak, akiket 73 kiállító 70 programja vár a budapesti SYMA csarnokban.
A 2004 óta tartó kiállítás sorozatot 2 kisebb, de témáját tekintve azonos rendezvény előzte meg, így az idei rendezvény immár tízéves múltra tekinthet vissza.
A kiállítás Dr. Latorcai János, országgyűlési képviselő, az Országgyűlés alelnöke nyitotta meg.
A Personal Hungary szakkiállítás egyidejűleg kerül megrendezésre a Professional Learning 4. Tréning, Képzés-fejlesztés, eLearning Szakkiállítással, így a két rendezvényen összesen 100 kiállító, 50 előadás, 12 kerekasztal beszélgetés és 8 szakmai tapasztalatcsere-találkozó várja a humán menedzsment aktualitásai iránt érdeklődőket. A Meeting Point segítségével a látogatók ötleteket cserélhetnek, beszélgethetnek, inspirációt és tapasztalatot szerezhetnek.
A kiállítás megnyitásakor tartott sajtótájékoztatón Fejér Tamás, a Personal Hungary & Professional Learning HR Tanácsosa és Alexander R. Petsch, spring Messe Management GmbH & Co. KG vezérigazgatója elmondták, hogy a rendezvényt évek óta egy olyan tudatos tematika szerint szervezik meg, amelyet Magyarországon kívül hat másik országban is alkalmaznak. A Personal Hugary egy nyugati típusú szakvásár, ahol a szakemberek bemutatják és elérhetővé teszik az általuk használt megoldásokat.
A kiállítás két napján előadások is lesznek, ahol az előadók között művészek és gazdasági ill. sportmenedzserek is megszólalnak, így például: Sztevanovity Zorán, Tóth Kriszta, Zwack Izabella, Vaskúti István, Sterbenz Tamás, Szántó Imre.
A kiállítást szervező cég képviselői arról tájékoztatták a sajtó képviselőit, hogy a szakkiállítások jelmondata, az ,,All business is people business” jegyében szervezik meg Európa szerte a konferenciáikat. 2011-ben hazánk fővárosán kívül, Köln, Genf, Bécs, Zürich, Moszkva, Stuttgart, Hamburg, Bern, Lyon, München, Madrid és Barcelona szolgált színhelyéül az egyes szakvásároknak.
Alexander R. Petsch elmondta, hogy a magyarországi rendezvény meglepően sikeres, mert bár az első rendezvények megrendezésekor a gazdasági fejlődésre vonatkozó prognózisok pozitívabbak voltak, mint manapság és ebben a környezetben volt képes a Personal Hungary jelentős fejlődést és sikert elérni. Az idei rendezvény számadatait összehasonlítva az első és ma legnagyobb Kölni szakvásáréval, bizakodóak, hiszen a mai magyarországi 70 kiállító ugyanannyi, mint amivel a Kölni szakkiállítás a kezdettekkor indult. Kölnben  ma már 500 kiállító vár évente 12.500 látogatót.
A Personal Hungary kiállítás központi kérdései az Európában mindenhol tapasztalható problémákkal kapcsolatosak, mint például: egyik oldalról, hogy a cégek vezetése hogyan találja meg a megfelelő alkalmazottat és hogyan tudja azokat megtartani. A másik oldalról a cég hogyan pozícionálja magát, mint munkaadó illetve, mint márka hogyan tudja az alkalmazottak know-how-ját segíteni, továbbá milyen módszerekkel érhetők el a HR-folyamatok minimalizálása az informatikai háttérfolyamatok optimalizálása mellett.
A magyarországi kiállítás Alexander R. Petsch elmondása szerint méretében és a tárgyalt témák tekintetében tér el a többitől. A jelenlegi problémát a németországi régióban jellemzően az jelenti, hogy nehéz megtalálni a megfelelő embereket és tehetséget. A fiatal és szakképzett munkaerő külföldre áramlik, jelentős agyelszívás folyik. Ez a Németországban felmerült probléma a magyar gazdaságban is megmutatkozni látszik. Erre megoldást, a tapasztalatok szerint, itt is a vállalatok által biztosított képzések és a tréningek adhatnak.  Alexander R. Petsch  továbbá szót ejtett arról is, hogy a vártakkal ellenben a magyar HR helyzete nem hullámzott, nem voltak visszaesések, folyamatosan fejlődő tendenciát mutat, hiszen a szakemberekre jó és rossz időkben is szükség van, amit a kiállítás sikeressége is évről évre alátámaszt.
A spring Messe az európai szakkiállítások mellett, több szakmai díj alapításával járul hozzá a képzés-fejlesztés és humánerőforrás menedzsment szakma fejlődéséhez. Ilyenek például a Leaonardo-European Corporate Learning, a HR Next Generation és a Deutscher Personalwirtschaftpreis.
Az idei budapesti kiállításon újdonságok is megjelentek, így például az org.manager és egy új arckép-elemző szoftver mellett bemutatták az első magyar háromnyelvű HR szótárt is.
A kiállításról és a szakmai programokról bővebb információk itt elérhetők.
CCO info / Kovács Szabina
CCO Magazin a Twitteren:
Alapító főszerkesztő: Barát Tamás
Afrika bell pottinger best practice Burson-Marsteller cannes CCO CIPR csr díj EACD edelman ENSZ etika fake news GWA iabc icco ipra kampány kommunikáció konferencia kreatív krízis Kríziskommunikáció lions magazin marketing microsoft MPRSZ MUOSZ Museum of Public Relations MÖT média mérés oktatás pr prca PRO PR díj prweek Public relations sajtóetika seo smart smart konferencia social media
© Copyright 2022 | CCO Magazin